
FR. JOZO, 
po milosti Božjoj i sv. Apostolske Stolice biskup banjalučki. 
Velečasnoj braći svećenicima i svim vjernicima banjalučke 
biskupije pozdrav, mir i blagoslov od Boga Oca i Gospodina 
Našega Isusa Krista. 


Opet nam se predragi u Isusu prikučuje korizmeno  vri- 
jeme, vrijeme milosti i spasenja, koje nam je dato, da se poko- 
rom i (molitvom ozbiljno Gospodinu obratimo i obnovimo svoj, 
život. Crkva nas u ove dane osobito opominje riječima Proro- 
ka: Obratite se svaki od svojega puta zloga i od zloće djela 
svojih. (Jer. 25, 5.). 

'A.i pravo obraćenje i obnova kršćanskog života ne može 
se postići bez vjere: Vjera je temelj kreposnom kršćanskom" 
životu. : 

Ja sam i prošle godine obašo dobar dio naše biskupije i 
s velikom utjehom mogu reći, da je vjera još jaka i živa u 
srcu našega naroda, da ona u njegovoj duši još nije utrnula. 
'Ali moram i to ustvrditi, da ona nikad nije bila tolikim pogi- 
beljima izvrgnuta kao danas. S toga hoću da vam ovom zgodom, 
predragi vjernici svakom poedinom u pamet dozovem i 'živo 
na srce stavim, apostolske riječi: Čuvaj lijepo povjereno sian 
— vjeru — Duhom svetim! (2. Tim. 1, 14.). 

* Vjera, kao i svaka druga krepost, može se umnožati, da, 
postane sve jača i življa, a može se i umanjiti, oslabiti i dove- 
vesti u pogibelj, da se izgubi. 


I. 


Sredstva, da vjeru sačuvamo, te da ona bude u nama jaka 
i živa, jesu u prvom redu: temeljito poznavanje istina sv. Vjere. 
Imade ljudi, učenih i naobraženih, ali su u vjerskim istina- 
ma vr'o neupućeni, tako da malo i'i ništa o vjeri ne znaju. Od 

onog vremena, kad su školu ostavili, nisu se više brinuli, da 
svoje vjersko znanje prošire i učvrste, pa i ono malo, što su 
znali, zaboravili. A imade ih i takovih, koji su čitajući zle 
knjige i listove proti Crkvi i Vjeri usvojili krive i lažne nazore, 
te Crkvu mrze i smatraju je kao neprijateljicu čovječje slo- 
bode. znanja i napretka, a one vječne istine, što ih ona Propo- 
vijeda. zabacuju kao zastarjele, te o njima neće ništa da čuju, 
jer da su u opreci sa znanošću našega naprednog vremena. I 
to je neznanje vjerskih istina ono bogato vrelo zabluda i PO« 
kvarenosti, te vodi do nevjere. 

Zato je, predragi vjernici, vaša najsvetija dužnost, da mar- 
ljivo učite kršćanski nauk, jer o tome više manje ovisi vaše 
spasenje. Osobito vam vruće na srce stavljam, da gorljivo slu- 
šate riječ Božju, koja vam se nedeljom i svetkovinama bilo u 
propovijedima bilo u poukama navješta. Sv. Pavao apostol kaže: 
Svaki, koji priziva ime Gospodnje, spasit će se. A kako će zas 
zivati onoga, u kojega nisu vjerovali? A kako će vjerovati u 
cnoga, za kojega nisu čuli? A kako će čuti bez propovjednika? 
A. kako će propovjedati, ako ne budu poslani? Dakle vjera od 
propovijedanja, a propovijedanje riječju Kristovom. (Rimlj. 10, 
14—17.). Kao što je u početku propovjedanjem vjera nastala 
i širila se, jer to je naravni put, kojim ljudi dolaze do poznanjai 
evančenskog nauka, tako se ona i danas širi i utvrđuje navja« 
štajem; bez propovijedanja vjera će malo po malo slabiti, dak 
se ne izgubi, : 

Svi ste s toga dužni, da slušate riječ Božju: mali i veliki, 
mladi i stari, bogati i siromašni, učeni i neuki, gospoda i pri- 
prosti, jer nema potrebitijeg znanja za čovjeka od znanja istin- 
kršćanskih. Čitamo u Djelima Apostolskim o prvim kršćanima 
(Djel. Ap. 2,42.): da su bili postojani u nauci apostolskoj ,t. j 
da su gorljivo slušali propovijedi i pouke apostola. Zato su 
i bili onako stalni i čvrsti u sv. Vjeri. . 

Prvo je dakle sredstvo za sačuvanje vjere temeljito pozna“ 
vanje kršćanskih istina, a to se postizava marljivim slušanjem 
riječi Božje. — Riječ, što vam se, predragi u Isusu, u crkvi 
propovijeda, nije to riječ čovječja, već u istinu, kako veli Apo- 
stol sv. Pavao (Sol. 2, 13.), riječ Božja: one vječne i nepromjen+ 
ljive istine, koje nam je naš Gospodin Isus donio. objavio i na- 
učavao i predao svojoj Crkvi, da ih ona čuva i ljudima navje“ 
štava. Pa kad to pred očima imademo, onda nam je dužnost, 

da tu riječ Božju, propovijedi i pouke, rado, pobožno i u po- 
niznosti srca slušamo, primamo i svim žarom u život privesti) 
nastojimo. Božanski Spasitelj reče jednom židovima: ,Tko je 
od Boga, riječ Božju sluša; zato vi ne lslušate, jer niste ođ 
Boga." (Iv. 8, 17.). Tko dakle riječi Božje ne sluša, tko je 
zanemaruje ili još više, tko je omalovažuje i prezire, nije ođ 
Bega, i takove preziratelje čeka strožija osuda na sudnjem, 
danu, nezo stanovnike Sodome i Gomore. 

Ovdje moram i ovaj put da vas, kršćanski roditelji, sje- 
tim vaše najteže dužnosti: da svoju djecu sa svom brižljivošću 
poučaete u kršćanskom nauku i uzgajate u strahu Gospod - 
njem. Ta je vaša dužnost tako velika f od tolikog zamašaja, 
gla kad bi vam ju svakom prilikom u pamet dozivao, ne bi 


bio previše. Majka, koja propusti, da svom djetetu, dok je još 


maleno, ucijepi pobožnost te ga nauči, da sklapa ručice i zaziva 
presv. imena Isusa i Marije, ne zaslužuje toga dragog, milog 
i štovanja vrijednog imena majke. Nedjeljom ili svetkovinom 
treba da otac ii mati okupi svoju dječicu, te ih ispituje i po- 
učaje u kršćanskom nauku. Svaka naša obitelj valja da ima 
katekizam ili molitvenik, u kojem se nalazi kršćanski nauk i 
onda neka se u zajednici čita ne samo nedjeljom i svetkovinom 
već i drugim zgodama. Nema bolje ni potrebitije knjige za sva- 
kog kršćanina od katekizma. Isto tako treba da u kući imadete 


* bibličku povjest, te da ju kod odmora čitate. Morate svom 


strogošću bditi, da vam mladež ne čita nevaljanih kniga i li- 
stova, koji siju otrov i srce kvare; a toga se moraju i svi drugi 
čuvati; nego vam preporučujem, da držite naše katoličke listove 
kao: ,Glasnik Srca Isusova", ,Glasnik sv. Ante". To su na3 
božni listovi, gdje ćete naći prave kršćanske pouke i pobude 
za sve, što je istinito, dobro, lijepo, sveto i plemenito. Tako- 
đer vam preporučujem ,Katolički Tjednik" ili koji drugi kato- 
lički list — neka nabavi svaki, koji može. 


TI. 


Drugo sredstvo za očuvanje vjere jest vršenje vjerskih dužno- 
stiili život po propisima vjere. Apoštol veli: Pravednik živi od 
vjere (H. 10, 38). Pravednost kao i svaka druga krepost plođ 
je vjere, po vjeri nastaje. Ali je i to istina, da dobar i krepo4 
stan život daje svjetlu vjere snage, te ona postaje još jača i svjet 
lija. I svjetlu vjere treba hrane, da ne oslabi i da se ne utrne. 

Naš Gospodin veli: Tko hoće da čini volju njegovu —, 
Oca moga — poznat će, je li ova nauka od Boga ili ja sam 
od sebe govorim. (Iv. 7, 17.). To jest: tko nauku Isusovu vje- 
ruje i prima, te ozbiljno nastoji, da po njoj svoj život ravna, 
upoznat će iz učinaka, što ih ona proizvodi, da je to nauka 
Božanska. A okrunjeni prorok govori: Početak mudrosti = je 
strah Gospodnji; dobra su razuma svi, koji po njemu djeluju. 
(Psal. 110.). Hoće da kaže: Pametni su svi oni koji u strahu 
Božjem živu i revno njegove zapovijedi vrše, jer je taj strah 
početak mudrosti prave vječne, koja čovjeka blaženim čini 
već na ovom svijetu. Tako je eto dobar život, život po nauci 
Kristovoj ujedno i najbolji dokaz, da je ona božanskog izvora: 
Bilo je u Crkvi ljudi, priprostih i neukih, koji nisu imali škola, 
ali su sveto živjeli, pa su u vjeri bili ne samo jaki, nego i 
prosvjetljeni, te su istine božanske tako duboko poznavali, đa 
su im se i sami učenjaci divili. A nemojmo se tome čuditi, jer 
Duh sv. na usta Mudraca kaže: U dušu zlu ne dolazi mudrost 
i ona ne prebiva u tijelu, koje je grijehu podato. (Mudr. 1,A.), 
Sve nam ovo i danas potvrđuje iskustvo. Kršćani, koji u stra- 
"hu Božjem živu i vrše revno svoje vjerske dužnosti: u nedjelju i 
blagdane pohađaju crkvu, slušaju riječ Božju, češće pristupaju k sv. 
sakramentima, rado se mole i brižno čuvaju grijeha, u vjeri su čvr“ 
sti, jaki, nepoko'ebivi i Crkvi svom dušom odani i privrženi. I 
obratno oni kršćani, koji svoje vjerske dužnosti zanemaruju; 
koji u crkvu rijetko i'i nikako ne dolaze, koji su molitvu oda 
bacili, ne primaju sv. sakramenata, ne pokazuju nikakve gor- 
ljivosti u vjeri. Obično se druže s onima, koji vjere nemaju, te 
sve više i više padaju u vjerski nehaj i samo su još po imenu 
kršćani. 

Iz ovoga vidite, predragi u Isusu, kako dobar i krepostan 
Život čovjeka učvršćuje u sv. vjeri, pa zato nemojte zanemarij 
vati svojih kršćanskih dužnosti, jer tim nemarom postajete u 
vjeri sve slabiji i dolazite u pogibelj, das bezvjercima spag 
svoj izgubite. * 

A još je veća pogibelj za vjeru nekršćanski, opaki život, 
Naš Gospodin Isus označuje pokvarenost kao glavni uzrok ne- 
vjere. On veli: Svaki koii zlo čini mrzi na svjetlo i ne dolazi 
na svjetlo, da ne pokaraju djela njegovih. (Iv. 3, 20.). Hoće da 
kaže: Iskvareni ljudi mrze vjeru i o njoj neće ništa da znadu, 
jer vjera njihova zla djela otkriva i osuđuje. I doista svjetska 

povjest priča nam, kako su duboko bili pali poganski narodi 
prije dolaska Isusova i u kakve su strašne bludnje zalutali i to 
ne samo oni nenaobraženi, već i najprosvjetljeniji, kao Grci 
i Rimljani. Štovali su sunce, mjesec i zvijezde, te nijeme živo- 
tinje kao bogove; dapače drveće, vatru i vodu, te kipove ođ 
drveta i kamena. A to'ika je bila njihova iskvarenost, da su 
se predavali najgnjusnijim grijesima i opačinama, i smatrali ih 
dopuštenim. A kako je nastalo poganstvo? 

Sv. Pavao apostol u svojoj poslanici Rimljanima otkriva 
nam pravi uzrok i početak duševne sljepoće i poganstva. On 


.piše: Jer što se može doznati o Bogu, očito je u njima, jer im 


Bog to objavi. Jer što je na njemu nevidljivo od stvorenja svi- 
jeta, razabire se i opaža po stvorenjima, i njegova vječna sila 
i Božanstvo, da oni nemaju izgovora. Jer premda upoznaše Boga, 
ne proslaviše ga'kao Boga, niti mu zahvališe, nego zalutaše) 
u svojim misima i potamni nerazumno srce njihovo: govoreći 
da su mudri postadoše bezumni. I zamjeniše slavu besmrtnoga 
Boga s'ikama smrtnoga čovjeka i ptica i četveronožaca i gma- 
žova. Zato ih prodade Bog požudama srca njihova u nečistoću, 
da osramote tje'esa svoja među sobom samima; budući da za- 
mjeniše istinu o Bogu lažju i častiše i 'služiše stvoru protiv 
Stvoritelja. Zato ih predade Bog u sramotne strasti... predade 
ih Bog pokvarenom mišljenju, da čine, što ne valja... Sad Apo- 
stol nabraja užasne opačine, da predoči, kako su bili ćudoredno 
pokvareni. (Rimlj. 1, 18—30.). Uzrok dakle sljepoći i zabludama 
pogana bio je. kako Apostol uči. u taštini i pokvarenosti srca. 
Poznavali su ljudi u početku Boga, ali mu u svojoj oholosti 
uskratiše štovanje čast i slavu, i Bog ih predade njihovim požu- 
dama. Oholost dakle i pokvarenost srca potamnjuje razum. Ovo 
isto uči i sv. Petar apostol. On označuje otpadnike, koji koje- 
kakove b'udnje iznose, koji niječu uskrsnuće i dolazak Isusov 
na sudnji dan, kao ljude pune putenosti i nepravde i kao djecu 
prokletstva. (2. Petr. 2.). 

Nije čudo, što se vjera ne može složiti s pokvarenim ži+ 
votom, jer ona od svojih pristaša traži plemenito osjećanje, vi- 
soku krepost i savršenu svetost. Ona traži, da odložimo staroga 
čovjeka, koji je prevarom bludnje pokvaren; te da se obnovimo 
u duhu našega čuvstva i obučemo u novoga čovjeka, koji je 
po Bogu stvoren u pravdi i pravoj svetosti. (Efez. 4,22—24.); 
ona traži, da krotimo svoja zla nagnuća, te da brižno izbjega- 

vamo oholost, škrtost, nečistoću i sve druge opačine, a hoće 
i traži, da budemo ponizni, blagi, poslušni i da Gospodinu po- 
sred pokvarnosti ovoga svijeta — nepromjenljivom vjernosti; 
služimo. A to se ne sviđa putenom čovjeku; zato on o istinama 
v;ere neće ništa da čuje, o njima dvoji, dok ih na koncu posve 
ne zabaci. Ostavi vjeru ne zato, što bi on bio osvjedočen o 
neistinitosti, nego jer se protivi njegovim strastima. — Feliks 
rimski namjesnik Palestine u Cesareji češće je pozivao sv. Pavla. 
koji je onda bio zasužnjen u tamnici i rado ga slušao o vjeri 
u Isusa Krista. Kad je opet jednom zgodom sa svojom ženom, 
Druzilom, koja je bila Židovka, slušao sv. Pavla, koji je ras- 
pravljao o pravdi, o čistoći i o budućem sudu, uplaši se Feliks 
i reče mu: Idi sada, kad budem imao vremena, opet. ću te pod 
zvati. (Djel. Apost. 24.). Feliks je bio čovjek nepravedan, raz- 
udan, podat nečistoći i podmitljiv, s toga nije mogao slušati 
sv. Pavla, kad je govorio o vjerskim istinama i o sudu. On je 
želio i 'htio, da nepravda i nečistoća nisu u sebi zlo i da nema 
budućeg suda, na kojem će čovjek Bogu odgovarati. On je od- 
bio milost Božju, koja ga je po Apostolu pozivala, da se obrati 
i primi kršćanstvo, jer se nije htio odreći svoga griješna i opaka 
života. Feliks nije više našao vremena, da pozove i čuje sv. 
Pavia, osto je tvrdokoran u poganstvu-i grijehu. 

Mnogo je i danas kršćana-katolika, koji živu i rade kao 
nesretni rimski namjesnik Feliks. A nije rijedak slučaj, da koji 
i vjeru ostavi samo zato, da se može bez grižnje savjesti podad 
ti svojim putenim požudama! Jer dok vjeruju u Boga, koji sve 
vidi, dok vjeruju u sud, koji čeka i pravednike i grješnike, u 
dušu ,koja je neumrla, u pakao, koji sa svojim mukama uvijek; 
traje i iz kojega više spasenja nema, dok ove i druge istine, 
naše sve vjere ispovijedaju, ne mogu u svojem griješnom ži- 
votu posve mirni biti; srce im grize neki crv, koji im osobito 
u mirnim časovima, kad strasti zašute, zadaje bol i radost im 
obraća u čemer. Da sebi pribave mir, odbacuju vjeru i anda 
drsko govore: Kakva vjera, ona je popovska izmišljotina! Kakav 
Bog! Tko je još Boga vidio? Nema Boga, nema suda, nema: 
neumrlosti duše ni vječnosti; sve prestaje s ovim životom! — 
I sad se ćute sretnima, a doista su najnesretniji, jer se mogu: 
nesmetano predati svim griješnim nasladama i svako zlo činiti; 


ništa se ne trebaju bojati. I ako se opet probudi uspavana sa+ 


vjest, oni je brzo ušutkaju svojom nevjerom. 


2 Tt- 


Da griješan život vodi do otpada od vjere, svjedoči nam 
povjest svih vremena. U 16. stoljeću otpadoše milijoni od Ka- 
tol. Crkve. A uzrokom tome bio je samo slobođan i razudan 


Život. Nova nauka ugadjala je taštini i udobnosti. Jer se više 


nisu Crkvi pokoravaji, tražili su sami sebi vjeru, te su mogli 
činiti, što su god htjeli. Ta je nova vjera pustila uzde svim, 
strastima; otvoriia je vrata: oholosti, taštini, pohlepi, otimačini 
i svim drugim, grijesima. Nile čudo, što su staru vjeru s njenim 


strogim propisima odbacili, a prihvati i novu, u kojoj se moglo 


lahko živjeti. ; 

Svrnemo li pogled na naše doba, vidit ćemo, da je isti uz- 
rok otpada od vjere, to jest nekršćanski život. Nikad se nije 
čulo, da je jedan dobar katolik ostavio svoju vjeru. Svi koji 


-od naše sv. Crkve odstupiše, bili su to ljudi nevaljala i opaka 


života. Isto tako ne čita se, da je koji čovjek na smrtnojl po+ 
stelji, kad: strasti zanijeme, kad ozbiljnost potisne lakoumnost. 
kad zemaljskih želja i nada nestale — od katoličke vjere ot- 
pao; ali čitamo, da su mnogi otpadnici, krivovjerci i bezbošci 


uz znakove prave skrušenosti vratili se pravoj vjeri, pošto su 
smatrai za najveću sreću umrijeti u katoličkoj Crkvi. 


Ćudoredna, dakle, pokvarenost to jest grješni, nekršćan- 
ski život jedan je od glavnih uzroka odpadu od vjere. Zato 


vas moram ozbiljno opomenuti: ,,Sačuvajte dobru savjest, koju 
.su Leki odbacili i vjeru izgubili"; krotite svoje neurz1ne stra- 
«sti i bježite od grijeha, gorljivo vršite Božje zapovijedi i cnđa 


ne samo da nećete doći u pogibelj ,da izgubite vjeru, već ćete 


ju od svega srca ljubiti i u njoj naći najveću utjehu u životu 


i na čas smrti. 
Više sam puta spomenuo, predragi u Isusu, da se čuvate 


općenja s ljudima, koji vjere nemaju, a osobito da ne čitate 


zlih knjiga, novina i listova. Kako je pogibeljno druženje s lju- 


"dima pokvarenim, znademo iz riječi našeg Božanskog Spasite+ 


lja, koji nas opominje, veleći: — ĆČuvajte se od lažnih proroka, 


koji vam do'aze u ovčjem odijelu, a unutra su grabežljivi vuci. 
(Mat. 7, 15.). Isto nas opominje i Apostol: — Ne vucite istoga 


jarma s nevjernicima, jer kakva je zajednica pravde .s neprav- 


dom? Ili kako se može združiti svjetlo s tamom? (2. Kor.6,14.). 


A sv. Ivan piše: — Dodje li tko k vama, a ne donese nauke, 
(koju smo vam mi propovijeda'i), ne primite ga u kuću i.ne 


pozdravite ga, jer tko ga pozdravi, dionik je njegovih zlih dje 
la. (2. Iv. 10, 11.). 

Vas napose moram upozoriti, kršćanski roditelji, da svom 
ljudima, jer će :se pokvariti i izgubiti vjeru. A vama majke 
osobito na srce i dušu stavljam, da budno bdijete nad svojom 
ženskom mladeži. Nedajte nipoštlo, da vaše kćeri bez vašega 
nadzora dolaze u društvo sumnjivih ljudi, a još više da podr- 
žavaju pouzdano općenje s onima, koi nisu katolici. Vi dobra 
znadete, kako je pogibeljno to općenje za nevinost vaše djece. 
Na žalost često i često se danas dogadja, da mnoga djevojka) 
bude zavedena i osramoćena, a dogodi se i to, da podje za ne- 
kato ika, — te i vjeru svoju ostavi. Naša sv. Crkva stroso zar 
branjuje mješovite ženidbe, 'a to posve opravdano. Ona kao 
dobra Majka zabrinuta je za spasenje svoje djece, pa ne može 
biti ravnodušna, kad koje njezino dijete sk'opi brak s nekato+ 
likom. Katolička stranka, koja stupa u taki brak, stavlja u po“ 
gibelj spasenje svoje duše, jer njegov će ga drug priječiti u vr+ 
šenju vjerskih dužnosti: polasku crkve, slušanju riječi Božje, 
svetkovanju blagdana, primanju sv. sakramenata, držanju po+ 
sta, vršenju molitve itd.; osim toga, često će mu njegov drug 
iznositi razne bludnje i laži proti vjeri, napadat će na katoličku 
Crkvu, izrugivati se njezinim ustanovama i svemu, što mora 
biti katoliku sveto; a posljedice će toga biti, da će u srcu kato+ 
ličke stranke nestati onog dužnog počitanja i osjećanja prama 
svojoj Crkvi, usvojit će one krive i lažne nazore i doći u po“ 
gibelj, da vjeru ostavi. A što da kažem o uzgoju djece? Zar 
može otac ii mati, kojima je njihova vjera časna i sveta, gle- 
dati, kako im se dijete uzgaja u drugoj vjeri ili nikakvoj? — 
Napokon u takovim ženidbama nema trajne ljubavi nisloge i 
brzo dolazi do svađe među drugovima i do razilaženja, kako 
nam to svagdanje iskustvo potvrđuje. 

To su razlozi krupni i veliki, radi kojih Crkva zabranjuje 
mješovite ženidbe i svojoj djeci apostolskim riječima dovikuje; 
— Ne vucite istoga jarma s onima, koji nisu katolici! R 

Treće napokon sredstvo, da sačuvamo vjeru, jest molitva.. 
Vjera je najdragocjeniji dar Božji, milost Božja ili ono svr+ 
hunarvsko svjetlo, kojim /Bog čovjeka prosvjetljuje, da upo+ 
zna istine vječne i da ih prihvati. Mi ne možemo naravnim si- 
lama doći do vjere, jer one istine ,koje nam vjera otkriva, nadi- 

laze naš razum. Kao što oko ne može bez svjetla da vidi i ras- 
pozna stvari u tami, tako i mi ne možemo svojim razumom 
spoznati onih nadnaravskih božanskih istina bez svrhunarav= 
skog svjetla milosti Božje. I kad bi mi bili upućeni sami na 
svjetla milosti Bož,e. I kad bi mi bili upućeni sami na svoje 
sile, to ni onda ne bismo mogli doći do vjere, kad bi nas tko 
u nauku vjere poučavao, ii kad bi pročitali mnoštvo knjiga i 
spisa o vjeri — falia bi nam milost Božja ili ono nutarnje pro- 
svjetljenje, da ih upoznamo i srcem primimo. Što dakle imade- 
mo vjeru moramo zahvaiii samo milosti Božjoj. Ta je istina u 
sv. Pismu jasno označena. Naš božanski Spasitelj veli: — Nitko 
ne može doći k meni, ako ga ne privuče Otac moj, koji me 
posla. — (Iv. 6, 44.). Nitko ne može k Isusu doći i u njega 
vjerovati, ako ga Otac njegov nebeski k njemu ne privuče. A. 
privlači Bog Otac čovjeka k svome Sinu, kad ga svojom mi- 
lošću prosvjetljuje i pobuđuje, da u Njega vjeruje. A sv. Pavao 
kaže: — Ne da smo sposobni od sebe pomisliti što kao od sebe, 
nego je naša sposobnost od Boga. — (2 Kor. 2, 5.). Ako mi po 
svojoj snazi ne možemo ništa spasonosna ni misliti, slijedi, da 
još manje možemo sami po sebi što vjerovati. I opet u posla- 
nici Efežanima veli: — Jer ste milošću Božjom otkupljeni pa 
vjeri, i to nije “od vas, dar je (Božji. — (Ef. 2, 8.). A sv. 
Jakov uči, đa svaki dobri dar dolazi od Boga. (Jak. 1, 17.). 

A budući da nam Bog ne daje svojih milosti nego po mo- ' 
litvi, to on hoće, da ga molimo i za najveći dar to jest vjeru. 
Božanski Spasitelj upućuje nas, da molimo u Očenašu: Dodji 


kraljevstvo tvoje! I opet veli: — Kad vi, koji ste zli, znate 
«dobre dare darovati djeci svojoj, koliko će više Otac vaš ne- 
beski dati duha dobrog onima, koji mole u njega. — Kralje- 


stvo Božje jest u prvom redu kraljestvo vjere, a dobar duh jest 
prije svega duh vjere. 

Sveto Pismo spominje nam više primjera, kako je Bog one, 
“koji su težili za istinom i pokazivali dobru volju, čudesno doveo do 
vjere. Poznato vam je obraćenje onog poganskog satnika i onog 
dvoranina kraljice etiopske. Oni su bili pogani, ali bogobojazni 
i činili su dobra djela, i Bog im je radi pobožnosti i djela milo- 
srdja pođijelio milost, te su postigli sv. vjeru. ,Molitve tvoje 
i milostinje tvoje udjoše na spomen pred Boga", tako reče anđeo 
“onom satniku. Prvom posla Bog sv. Petra apostola, koji ga pou- 
či i krsti njega i svu njegovu kuću, a drugom t. j. dvorjaniktu 

kraljice etiopske posla sv. Filipa apoštola, koji ga je poučio u 
nauci Kristovoj i krstio, 

Ali košto je god potrebita molitva, da do vjece dodjemo,, 
tako je potrebita, da ju i sačuvamo. Sveti oci jednodušno uče, 
da ustrajnost u dobru ovisi o molitvi i da će samo oni kršćani 
u dobru i kreposti do konca ustrajati, koji neprestano mole 
Boga za tu milost. To se isto može reći i okreposti vjere. Samo 
tako dugo, dok gorljivo molimo, ostaje, u nama vjera jaka i 
živa, a kad molitvu napustimo, udje u srce naše duh svjetski, 
postanemo mlaki i nemarni, pa vjera oslabi i propane. Ovu nam 
istinu, predragi vjernici, potvrđuje svagdanje iskustvo. Ako ispi- 
mo život onih, koji su od vjere otpali, vidit ćemo da je početaki 
njihovom žalosnom padu bio u zanemarenju molitve. Kako su 
sve više molitvu napuštali, tako su sve dublje i dublje padali, 
dok nisu posve Boga ostavili. 

Zato predragi u Isusu, molite Boga u poniznosti i skruše-- 
nosti srca, da vam vjeru ojači i umnoži, da u poznanju Boga 
neprestano rastete. — ,Umnoži nam vjeru". —. Tako su po- 
nizno mdlili apostoli svoga božanskog Učitelja. Znali su oni do- 
bro, da je vjera dar nebeski i da će samo onda čovjek" moći 
zapovijedi Božje gorljivo vršiti, ako ima jaku i veliku vjeru.. 
Vjera čini zapovijedi Božje laganim! 

I ovom zgođom vam na srce stavljam, da ne napuštate za- 
jedničke molitve jutrom i večerom. 'Taj sveti običaj zadržite.. 
U svojim mo'itvama osobito se utičite Majci Božjoj, našoj dra- 
goj Gospi. Marija je naša zagovornica i naša posrednica _kođ 
Boga. Mi po njoj imamo pristup k našem Gospodinu Isusu, jer: 
mi zbog svojih gii'eha nismo vrijedni, da neposredno pristupi- 
mo pred njegovo neizmjerno Veličanstvo. Kad se k njoj, našoji 
vredobroj Majci obraćamo, onda ona moli za nas. A Gospodin: 
Isus ne može ni jedne njezine molbe odbiti. jd 

K molitvi spađa i primanje sv. sakramenata Pokore i sv. 


Pričesti. To su osobito jaka sredstva, za sačuvanie i umnoženje- 


vjere. Ta dva sveta sakramenta čiste naše srce od ljage grijeha, 
oplemenjuju naše osjećaje, obuzdavaju požude, te upaljuju i 
jače pobožnost i ljubav k Bogu. A po tim otajstvenim djelovat 
njaima vjera se hrani i učvršćuje, te za kršćane, koji živu u 
ćuđorednoj čistoći i Boga od srca ljube, ne treba se bojati, da; 


će od vjere otpasti. . 
To su eto predragi u Isusu, sredstva, da u današnjim pre-- 

teškim vremenima sačuvamo sv. vjeru i ustrajemo do kraja na 
stazi kreposti. Ako samo budete rado i ponizna srca slušali ri- 
ječ Božju i pouku o istinama vjerskim, ako budete gorljiva 
vršili zapovijedi Božje i trsili se, da što kreposniji i svetiji ži- 
vot provodite, a osobito ako budete ponizno i postojano uprav- 
ljali svoje molitve k Bogu i češće k sv. sakramentima pristupali, 
Gospodin će vam dati velike i jake svoje milosti, da u njegovoj 
ljubavi ustrajete, te iza ovog vremenitog života dodjete u vječ- 
no blaženstvo. 

Kako vam je poznato, predragi vjernici, po želji i uputama 
sv. Oca ustanovljeni su u svim našim župama odbori, kojima; 
je zadaća, da se s duhovnim pastirima brinu za siromašne i ne- 
nevoljne u župama, a osobito za siročad, koja su ostala bez 
svojih roditelja i uopće za siromašnu djecu te za iznemogle 
starce i bolesnike. Danas je zavladala i pritisla svuda velika 
nevolja i bijeda, s jedne strane usljed nestašice rada, a s druge 
usljed velike nerodice. Ljudi posla nemaju a glad pritisko! Sad 
je došlo vrijeme, da pokažete, da ste učenici Isusovi, koji u ne- 
“voljnim i bijednima gledaju samog Gospodina Isu:a. On veli: 
Što ste god učinii jednom od ove moje najmanje braće, menil 
ste učinili. — (Mat. 25, 4.). I opet obzirom na djecu: — Tkoj 
primi jedno takvo dijete u moje ime, mene prima. — (Mat! 
18, 6.). Ako smo puni vjere u Isusa Krista, ako ga ljubimo, 
«onda ćemo tu svoju ljubav, sada osobito, pokazati djelom. Otvo- 
rite s toga srce za siromahe, raširite ruke svoje i pomozite im! 
Priskočite u pomoć siromašnim i iznemoglim starcima,.zauzmite 
se osobito za siročad i djecu, koja su gola i gladna! Pružita 
pomoć siromašnim obiteljima i radnicima, ko;i posla nemaju. A 
«sve to činite radi Isusa i uvijek tako kao da to dajete njemu 
samome. Znajte, da je milostinja Bogu osobito ugodno djelo 
i pribavlja vam velik blagoslov. — Tko se siromahu smiluje — 
govori Duh sveti — posudjuje Bogu uz visoku nagradu. On će 
mu sve opet povratiti. (Priče). 

Kad gledamo u svijetu toliko bijede, odrecite se iz ljubavi 
prema siromašnim, bučnih zabava, osobito s plesom, koje vas 
mnogo stoje. Takove zabave u današnja teška vremena nikako 
ne dolikuju vjernicima, koji Isusa ljube i Njega u nevoljnim, 
gledaju. Zar se može dobar kršćanim podati takovim zabavama 
mirne duše, kad zna, koliko siromaha strada, koliko dječice ište 
koricu kruha? Darujte radije siromašnim jedan dio od onih 

troškova, što biste izdali na takovim zabavama! 

Na ovu djelotvornu kršćansku ljubav pozivam osobito vas 
kršćanske žene i djevojke, da se radi Isusa odrečete svakog luk- 
suza i skupocjenih oćijela, u koliko ste običavali, da za zimu 
pribavljate, nego se okupite u društvo sv. Ante, kojemu je za- 
daća. da se brine za siromašne. Društvo je to u Banjoj Luci, 
razvio svoj rad i već do sada mnogo dobra učinilo. U njemu, 
su okupljeni članovi Trećeg Reda sv. Frane, te članice Mari- 
jine Kongregacije i Križari. Pristupile su mu i vrlo ugledne go- 
spodje i rade s pravom kršćanskom samozatajom. Neka ih 
dragi Bog blagoslovi sve i trud im plati vječnom nagradom! 

,A dalje braćo, jačajte u Gospodinu i sili snage njegove... 
A svrhu svega uzmite štit vjere, o koji ćete moći gasiti sve 
raspaljene strijele vražijeg i kacigu spasenja uzmite i mač du- 
hovni, koji je riječ Božja. I svakom molitvom: i molenjem mo+ 
lite se Bogu duhom bez prestanka i bdijte sa svom ustrajnosti. 
i molitvom za sve. Amen". Efež. 6, 10—18. 

U Banjoj Luci, dne 20. siječnja 1932. 

TER. JOZO 
biskup. 


(Ovaj pastirski list neka župnici pročitaju vjernicima prve“ 
i slijedećih nedelja korizme s propovjedaonice ili s oltara pod 
sv. misom.) 


